CELEX: 62022CN0237
Language: et
Date: 2022-04-04 00:00:00
Title: Kohtuasi C-237/22 P: Mylan IRE Healthcare Ltd 4. aprillil 2022 esitatud apellatsioonkaebus Üldkohtu (üheksas koda) 26. jaanuari 2022. aasta otsuse peale kohtuasjas T-303/16: Mylan IRE Healthcare versus komisjon

30.5.2022   
            
            
               ET
            
            
               Euroopa Liidu Teataja
            
            
               C 213/35
            
         
      Mylan IRE Healthcare Ltd 4. aprillil 2022 esitatud apellatsioonkaebus Üldkohtu (üheksas koda) 26. jaanuari 2022. aasta otsuse peale kohtuasjas T-303/16: Mylan IRE Healthcare versus komisjon
      (Kohtuasi C-237/22 P)
      (2022/C 213/46)
      Kohtumenetluse keel: inglise
      
         Pooled
      
      
         Apellant: Mylan IRE Healthcare Ltd (esindajad: advokaadid I. Vernimme ja L. Bidaine)
      
         Teised menetlusosalised: Euroopa Komisjon, UAB VVB
      
         Apellandi nõuded
      
      Apellant palub Euroopa Kohtul:
      
                  —
               
               
                  tunnistada apellatsioonkaebus vastuvõetavaks ja põhjendatuks;
               
            
                  —
               
               
                  tühistada vaidlustatud kohtuotsus;
               
            
                  —
               
               
                  kui Euroopa Kohus leiab, et menetluse seis seda võimaldab, tühistada komisjoni 4. aprilli 2016. aasta rakendusotsus C(2016) 2083 final, mis puudutab Euroopa Parlamendi ja nõukogu direktiivi 2001/83/EÜ artikli 29 raamistikus müügilube, mis on antud inimtervishoius kasutatavale ravimile Tobramycin VVB ja sarnastele nimetustele, mille toimeaine on tobramütsiin (vaidlustatud otsus); teise võimalusena saata asi tagasi Üldkohtusse;
               
            
                  —
               
               
                  mõista hageja kohtukulud nii käesolevas menetluses kui esimeses kohtuastmes välja komisjonilt;
               
            
                  —
               
               
                  jätta UAB VVB kohtukulud nii käesolevas menetluses kui esimeses kohtuastmes tema enda kanda.
               
            
         Väited ja peamised argumendid
      
      Oma apelklatsioonkaebuse põhjenduseks esitab hageja kaks väidet.
      Esimene väide, et Euroopa Parlamendi ja nõukogu määruse (EÜ) nr 141/2000 harva kasutatavate ravimite kohta (1) (edaspidi „harva kasutatavate ravimite määrus“) artikli 8 lõike 3 punkti c tähenduses mõiste „kliiniline paremus“ tõlgendamisel rikuti õigusnormi, eriti arvestades Üldkohtu tõlgendust mõistele „märkimisväärne kasu“ harva kasutatavate ravimite määruse artikli 3 tähenduses.
      Teine väide, et Üldkohus ei põhjendanud piisavalt oma järeldust, et TOBI/Tobramycin VVB oli ohutum kui Tobi Podhaler valdava osa sihtrühma puhul, eriti arvestades vaidlustatud otsuse sisu.
      
         (1)  ELT 2000, L 18, lk 1.